Tormod Storvoll

Tormod Selvin Storvoll (født 25. oktober 1918 i Osen i Sør-Trøndelag, død 27. desember 1996) var en norsk gårdbruker og politiker (Sp).

Han var sønn av gårdbruker Sivert Jenssen Storvoll og Tella Karoline Kristiansdatter Sitter. Tormod Storvoll giftet seg i 1946 med Borghild Osen, som han fikk fire barn med. Han drev slektsgården på Storvoll i Osen. Mellom 1940 og 1972 opererte gårdsfolket også en telefonsentral.

Tormod Storvoll var som ung aktiv i avholdsbevegelsen, senere i Norges Bondelag. Han bidro til det lokale musikklivet som sanger og kordirigent. Storvoll ble første gang innvalgt i Osen kommunestyre i 1951, og satt seks perioder i kommunestyret, i perioden 1980–1983 som ordfører.

 Referanser 

Kategori:Ordførere i Osen
Kategori:Sp-ordførere i Sør-Trøndelag
Kategori:Personer fra Osen kommune